A BIZOTTSÁG 1211/2007/EK RENDELETE
(2007. október 17.)
az 1493/1999/EK tanácsi rendelet végrehajtására vonatkozó részletes szabályokról szóló 883/2001/EK rendeletnek a szőlő- és borágazati termékek harmadik országokkal való kereskedelme tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre (1) és különösen annak 63. cikke (8) bekezdésére,
mivel:
(1)
Az 1057/2007/EK bizottsági rendelet (2) módosította egyes termékkódok vonatkozásában a borágazatban az export-visszatérítések rögzítéséről és a 2137/93/EGK rendelet hatályon kívül helyezéséről szóló, 1995. december 5-i 2805/95/EK bizottsági rendeletnek (3) megfelelően megállapított visszatérítési rátát és a visszatérítésre jogosult rendeltetési helyek listáját.
(2)
A 883/2001/EK bizottsági rendeletet (4) ezért ennek megfelelően módosítani kell.
(3)
Az e rendeletben előírt intézkedések összhangban vannak a Borpiaci Irányítóbizottság véleményével,
ELFOGADTA EZT A RENDELETET:
1. cikk
A 883/2001/EK rendelet a következőképpen módosul:
1.
A 9. cikk (6) bekezdésének helyébe a következő szöveg lép:
„(6) A (4) és az (5) bekezdésben előírt intézkedéseket a termékek kategóriájához és a rendeltetési zónához igazíthatják. A rendeletetési hely szerinti zónák a következők:
-
1. zóna: Afrika,
-
2. zóna: Ázsia és Ausztrálázsia, valamint
-
3. zóna: Kelet-Európa, beleértve a Független Államok Közösségét is.
Az egyes rendeletetési helyek szerinti zónákba tartozó országokat a IV. melléklet sorolja fel.”
2.
A II. melléklet helyébe e rendelet mellékletének szövege lép.
3.
A IV. mellékletben a „4. zóna: Nyugat-Európa” címsorhoz tartozó részt el kell hagyni.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. október 17-én.